Θανάσης Κοντογεώργης

Ο Θανάσης Κοντογεώργης είναι Έλληνας δικηγόρος και πολιτικός.

Γεννήθηκε στην Αθήνα το 1979, όπου και μεγάλωσε. Είναι γιος του πολιτικού Παναγιώτη Κοντογεώργη και αδελφός της ηθοποιού Νάντιας Κοντογεώργη. Σπούδασε στη Νομική Σχολή του Πανεπιστημίου Αθηνών και έκανε μεταπτυχιακές σπουδές στη Δημόσια Πολιτική στο Πανεπιστήμιο του Χάρβαρντ.

Από το 2009 μέχρι το 2014 διετέλεσε νομικός σύμβουλος και σύμβουλος στρατηγικής για την ελληνική κυβέρνηση. Το 2015 ορίστηκε από τη Φώφη Γεννηματά μέλος της Επιτροπής Θέσεων του ΠΑΣΟΚ.

Από το 2019 έως το 2023 ήταν γενικός γραμματέας Συντονισμού στην Προεδρία της Κυβέρνησης στην πρώτη κυβέρνηση του Κυριάκου Μητσοτάκη. Στις 27 Ιουνίου 2023 ορίστηκε υφυπουργός στον Πρωθυπουργό στη δεύτερη κυβέρνηση Μητσοτάκη με συντονιστικές αρμοδιότητες.

Παραπομπές

Έλληνες δικηγόροι
Απόφοιτοι Εθνικού και Καποδιστριακού Πανεπιστημίου Αθηνών
Έλληνες Γενικοί Γραμματείς
Έλληνες υφυπουργοί παρά τω Πρωθυπουργώ